קלמנט הרד

קלמנט הרד (באנגלית: Clement Hurd; ‏12 בינואר 1908 – 5 בפברואר 1988) היה אמן אמריקאי. הוא מוכר כמאייר ספרי ילדים וידוע בעיקר בשל שיתופי הפעולה שלו עם הסופרת מרגרט וייז בראון, כולל הספר "לילה טוב ירח" (1947) ו"ארנבון בורח מהבית" (1942). הרד נולד בניו יורק לריצ'רד מלנקתון הרד, כלכלן ובנקאי בבנק למשכנתאות, ולוסי גזאם הרד. הוא התחנך בבית הספר סנט פול בקונקורד, ניו המפשייר. אחר כך למד אדריכלות באוניברסיטת ייל ובהמשך למד ציור עם פרנאן לז'ה בפריז. הרד שב לניו יורק ב-1933 כדי לעבוד כאמן בתעשייה המסחרית. באותו זמן מרגרט וייז בראון עבדה כעורכת בהוצאת הספרים W. R. Scott וכסופרת ספרי ילדים מאוירים. כשראתה שתיים מעבודותיו של הרד, פנתה אליו וביקשה ממנו לאייר ספרי ילדים. היא כתבה טקסט בעצמה, טקסט שהפך בהמשך לספר הילדים Bumble Bugs and Elephants ‏(1938) ש"נחשב כנראה לספר המודרני הראשון בכריכה קשה לתינוקות". שיתוף הפעולה הבא של הרד עם בראון, ארנבון בורח מהבית, מודפס ברציפות מאז הוצאתו לאור לראשונה ב-1942. הספר הבא שלהם, לילה טוב ירח (1947), נחשב לספר ילדים קלאסי בארצות הברית. עד 1990 נמכרו בסך הכל מעל 4 מיליון עותקים של הספר הזה. ב-2007 איגוד החינוך הלאומי הכניס את הספר לילה טוב ירח לרשימת "100 הספרים הטובים ביותר לילדים המומלצים על ידי מורים". ב-2012 הספר דורג במקום הרביעי ברשימת "100 הספרים המאוירים הטובים ביותר" בסקר שהתפרסם על ידי School Library Journal. בנוסף אייר הרד למעלה מ-50 ספרים שנכתבו על ידי אשתו אדית' תאצ'ר הרד, שהייתה גם חברה של בראון. כמו כן אייר את ספר הילדים שכתבה גרטרוד שטיין, The World Is Round. הרד כתב ואייר את הספר Run, Run, Run. הרד נפטר ב-1988 ממחלת אלצהיימר בבית חולים בסן פרנסיסקו. בנו, ג'ון תאצ'ר הרד, שעוסק גם הוא בכתיבת ספרי ילדים ובאיור, התייחס בריאיון ל"הילה המופלאה של היצירתיות" שאפפה את אביו ואת החווה בורמונט, שם היה ביתם. לרגל הדפסה מחודשת של הספר לילה טוב ירח לציון 60 שנה להוצאתו הראשונה לאור, הוחלט בהוצאת הספרים להשמיט את הסיגריה שבה מחזיק הרד מהתמונה שמופיעה בכריכה האחורית של הספר. החלטה זו התפרשה כצנזורת טבק וגרמה לחילוקי דעות בנוגע לסטנדרטים של הוצאה לאור. עבודותיהם של הרד, אשתו ובנו הוצגו במוזיאון סטמפורד ב-2004 בתערוכת: "From Goodnight Moon to Art Dog: The World of Clement, Edith and Thatcher Hurd". The World Is Round ‏(W. R. Scott, 1939) The Merry Chase ‏(Random House, 1941) The Race Between the Monkey and the Duck ‏(Wonder Books, 1946) Run Run Run: Story of Black Cat and Dog ‏(Harper, 1951) מרגרט וייז בראון Bumble Bugs and Elephants ‏(W. R. Scott, 1938) ארנבון בורח מהבית (Harper, 1942) לילה טוב ירח (Harper, 1947) העולם שלי (Harper, 1949) Good-night Moon Room ‏(Harper, 1984) Goodnight Moon's 123: A Counting Book ‏(HarperCollins, 2007) Goodnight Moon's ABC: An Alphabet Book ‏(HarperCollins, 2010) אדית' תאצ'ר הרד Benny the Bulldozer ‏(Lothrop, Lee & Shepard Co., 1947) Little Brass Band ‏(Harper, 1955) Windy and the Willow Whistle ‏(Sterling, 1956) Mr. Charlie, the Fireman's Friend ‏(Lippincott, 1958) Last One Home is a Green Pig ‏(Harper, 1959) Hurry Hurry ‏(Harper, 1960) Come and Have Fun ‏(Harper, 1962) Christmas Eve ‏(Harper, 1962) No Funny Business ‏(Harper, 1962) The Day the Sun Danced ‏(Harper, 1965) Johnny Lion's Book ‏(Harper, 1965) What Whale? Where? ‏(Harper, 1966) The Blue Heron Tree ‏(Viking, 1968) This is the Forest ‏(Coward-McCann, 1969) Catfish ‏(Viking, 1970) Johnny Lion's Bad Day ‏(Harper, 1970) Wilson's World ‏(Harper, 1971) Johnny Lion's Rubber Boots ‏(Harper, 1972) The Mother Owl ‏(Little, Brown, 1974) The Mother Kangaroo ‏(Little, Brown, 1976) Look for a Bird ‏(Harper, 1977) The Mother Chimpanzee ‏(Little, Brown, 1978) Under the Lemon Tree ‏(Little, Brown, 1980) קלמנט הרד באתר ספריית הקונגרס Leonard S. Marcus, ‏Meet Clement Hurd, ‏באתר HarperCollinsChildrens, ‏1997 The Writer's Almanac for the week of May 21, 2007 Teachers' Top 100 Books for Children, באתר National Education Association, ‏2007 Elizabeth Bird, ‏Top 100 Picture Books Poll Results, באתר School Library Journal, ‏6 ביוני 2012 Edwin McDowell‏, Clement G. Hurd, 80, Illustrator Of Many Children's Books, Dies, באתר הניו יורק טיימס, 10 בפברואר 1988 Leonard S. Marcus, ‏Meet Clement Hurd, באתר HarperCollins Children's, ‏1997 Edward Wyatt, ‏Goodnight Moon, Smokeless Version, באתר הניו יורק טיימס, 17 בנובמבר 2005